Skooluitstappie eindig tragiesArgieffoto: Netcare 911 Athlenda Mathe, woordvoerder van Netcare 911, het gesê ŉ tienerseun het in ŉ swembad verdrink tydens die uitstappie. Volgens Mathe is paramedici omstreeks 15:20 na ŉ vakansieoord in die omgewing ontbied en met hul aankoms was lede van ander nooddienste reeds besig om mond-tot-mond-asemhaling op die seun toe te pas. Volgens Mathe het paramedici vir langer as 45 minute gespook om die seun by te bring, maar sonder sukses. Hy is op die toneel dood verklaar. ŉ Ander seun wat saam met die oorledene in die swembad was, het glo ook in die moeilikheid beland. Paramedici het hom op die toneel behandel en bevind dit is nie nodig om hom na ŉ hospitaal te neem nie. Volgens Mathe was ŉ groep leerders glo op ŉ skooluitstappie toe die voorval plaasgevind het. Dit was nie onmiddellik duidelik hoe oud die seun was nie. Die presiese omstandighede rondom die voorval is nog nie bekend nie en word ondersoek.